IEPIRKUMA LĪGUMS

*Izpildītāja līguma reģistrācijas Nr.\_\_\_\_\_\_*

*(Id.Nr. JPP 2015/59)*

***Par tehniskās apsardzes pakalpojumu sniegšanu***

Jēkabpilī, 2016.gada 15.janvārī

**Jēkabpils pilsētas pašvaldība,** reģistrācijas Reģ.Nr.90000024205, juridiskā adrese: Brīvības iela 120, Jēkabpils, LV-5201, kuras vārdā saskaņā ar likumu „Par pašvaldībām” un Jēkabpils pilsētas pašvaldības nolikumu rīkojas tās domes priekšsēdētāja vietnieks sociālos jautājumos Jānis Raščevskis (turpmāk – **Pasūtītājs**), no vienas puses, un

**Sabiedrība ar ierobežotu atbildību SIA “RIAP”,** Reģ.Nr.40103462676, turpmāk tekstā saukta – **“Izpildītājs”,**  tās Valdes loceklis Juris Degtjarovs personā, kurš darbojas uz statūtu pamata, no  otras puses, abi kopā un katrs atsevišķi, turpmāk tekstā saukti Puse/-es, pamatojoties uz publiskā iepirkuma *„Tehniskās apsardzes pakalpojumu sniegšana Jēkabpils pilsētas pašvaldības objektos” (Identifikācijas Nr. JPP 2015/59)* rezultātiem un Izpildītāja iesniegto piedāvājumu, noslēdz šo līgumu, turpmāk tekstā saukts **“Līgums”,** par sekojošo:

1. **Līguma priekšmets**
   1. Pasūtītājs uzdod un Izpildītājs par atlīdzību organizē Pasūtītāja **“Objektu”** apsardzi, ar uzmontētās apsardzes un (vai) ugunsdrošības un trauksmes signalizācijas sistēmām, kas pieslēgtas Izpildītāja Centrālās apsardzes pultij, nodrošinot pēc trauksmes signāla saņemšanas mobilās grupas ierašanos Pasūtītāja Objektos un veicot visu iespējamo, lai novērstu vai mazinātu zaudējumus, kas var rasties Pasūtītājam tre­šo per­so­nu pre­ttie­sis­kas rīcī­bas, vai ci­tā­da vei­da Ob­jek­tu ap­drau­dē­ju­ma re­zul­tā­tā, ar mērķi, lai sa­gla­bā­tu Pasūtītāja man­tu, pār­trauk­tu pretli­ku­mī­gas dar­bī­bas un/vai aiz­tu­rē­tu li­kum­pār­kā­pē­jus, un nodrošina apsardzes signalizācijas iekārtu nepārtrauktu darbību, veic to apkopi un remontu.
2. **Objekta nodošana apsardzē**
   1. Pasūtītājsnodod, bet Izpildītājs pieņem apsardzē Līguma Pielikumā Nr.1 minētos Objektus, sastādot un parakstot ar Pasūtītāju nodošanas – pieņemšanas aktu.
   2. Izpildītājs uzsāk apsardzi un atbild par apsargājamo Objektu apsardzi no brīža, kad ir parakstīts Līgums, Līguma pielikumi, sastādīts un parakstīts akts par radioraidītāju piederību un atrašanos Jēkabpils pilsētas pašvaldības objektos.
   3. Līguma darbības laikā Pasūtītājs pēc saviem ieskatiem un vajadzībām ir tiesīgs grozīt Līguma Pielikumu Nr.1, izslēdzot no saraksta kādu Objektu un/vai papildinot sarakstu ar jaunu objektu, par to rakstiski informējot Izpildītāju, un Izpildītājam ir jāsniedz Līguma 1.1.punktā minētie Pakalpojumi Pielikumā Nr.1 pievienotajās ēkās par Līgumā minēto cenu un uz tādiem pašiem noteikumiem.
   4. Izmaiņas Līguma Pielikumā Nr.1 Pasūtītājs un Izpildītājs noformē ar rakstisku vienošanos pie Līguma 3 (trīs) darba dienu laikā no dienas, kad Pasūtītājs ir paziņojis Izpildītājam par nepieciešamību veikt izmaiņas Līguma Pielikumā Nr.1.
3. **Izpildītāja pienākumi**
   1. Izpildītājs apņemas 10 (desmit) dienu laikā pēc Objekta apsardzes tehniskās sistēmas pieņemšanas lietošanā, sagatavot un iesniegt par katru Objektu Līguma Pielikumā Nr.2 noteiktajai Pasūtītāja kontaktpersonai izskatīšanai un saskaņošanai rīcības instrukciju Pasūtītāja darbinieku darbībai ar apsardzes tehniskās sistēmas iekārtām, instrukciju par rīcību trauksmes gadījumā.
   2. Izpildītājs apņemas ne vēlāk kā 7 (septiņu) dienu laikā pēc Pasūtītāja pieprasījuma nodrošināt attiecīgā Objekta pieslēgšanu centralizētajai apsardzes pultij un uzsākt tā tehnisko apsardzi, nepieciešamības gadījumā bez papildu maksas nodrošinot iekārtu tehnisko pieslēgšanu centralizētai apsardzes pultij un signāla raidītāja uzstādīšanu.
   3. Izpildītājs apņemas nodrošināt nepārtrauktu kvalitatīvu Objektu tehnisko apsardzi, garantējot Pasūtītāja personāla, inventāra un citu vērtību drošību pret apdraudējumu.
   4. Izpildītājs apņemas nodrošināt apsardzes tehniskās sistēmas nepārtrauktu darbību.
   5. Trauksmes signāla saņemšanas gadījumā nekavējoties nosūtīt uz Objektu operatīvās reaģēšanas grupu Objekta apsekošanai un atbilstoši konstatētajiem apstākļiem (ugunsgrēks, ielaušanās,  uzbrukums, viltus trauksme u.tml.) veikt tiesiskas darbības, lai saglabātu Pasūtītāja mantu. Ierašanas laiks objektā līdz 8 minūtēm dienā (no 6.00-22.00) un līdz 5 minūtēm naktī (no 22.00-6.00).
   6. Izpildītājs nodrošina, ka apsardzes darbinieki, ierodoties Objektā pēc trauksmes signāla saņemšanas, Objektu apseko un atbilstoši konstatētajiem apstākļiem (ugunsgrēks, ielaušanās, uzbrukums, viltus trauksme u.tml.) veic tiesiskas darbības, lai saglabātu Pasūtītāja mantu, pārtrauktu trešo personu pretlikumīgu rīcību un aizturētu likumpārkāpējus, par notikušo ne vēlāk kā pusstundas laikā pēc ierašanās Objektā informēt glābšanas, avārijas dienestus vai Valsts policijas institūcijas, kā arī bez maksas 2 (divas) stundas līdz Līguma Pielikumā Nr.2 Objektu kontaktpersonas ierašanās brīdim nodrošina Objekta fizisko apsardzi.
   7. Izmantojot telefonsakarus, ne vēlāk kā pusstundas laikā informēt vismaz vienu no Līguma Pielikumā Nr.2 Objektu kontaktpersonām  par trauksmi Objektā un Objekta apskates rezultātiem, ja tas ir nepieciešams, uzaicināt Pasūtītāja pārstāvi ierasties Objektā neilgāk kā 2 (divu) stundas laikā.
   8. Ga­dī­ju­mā, ja Pasūtītājs pēc 2 (divām) stun­dām ap­sar­dzes pie­pra­sa Ob­jek­ta ārējo fi­zis­ko apsar­dzi, Izpildītājsto no­dro­ši­na par at­se­viš­ķu sa­mak­su pēc Izpildītāja tarifiem: EUR 7 un PVN 21%, par vie­na ap­sar­ga vai mo­bi­lās gru­pas dar­bi­nie­ka dar­bu stun­dā, par ko tiek sastādīts akts.
   9. Ja Izpildītājs nevar novērst Objektam radušos draudus ar saviem spēkiem, tam ir pienākums nekavējoties izsaukt policiju, kā arī atkarībā no notikuma rakstura - attiecīgus tehniskos un ugunsdzēsības - glābšanas dienestus.
   10. Izpildītājs neatver Objektu un/vai neieiet tajā bez Pasūtītāja pārstāvja klātbūtnes.
   11. Pēc vajadzības vai pēc Pasūtītāja pieprasījuma Izpildītājsveic Objektu apsardzes signalizācijas tehnisko apkalpošanu.
   12. Izpildītājs veic Pasūtītāja un tā at­bil­dī­go per­so­nu ap­mā­cī­bu par ap­sar­dzes signalizācijas sistē­mas izman­to­šanu.
   13. Izpildītājs remontam un remontā izmantotajiem materiāliem un detaļām nodrošināt garantijas laiku 24 (divdesmit četri) mēneši no darbu nodošanas – pieņemšanas akta abpusējas parakstīšanas dienas.
   14. Ja garantijas laikā izremontētajām iekārtām vai remontā izmantotajiem materiāliem vai detaļām atklājas bojājums, Izpildītājs bez maksas 1 (vienas) dienas laikā no paziņojuma par bojājumiem nosūtīšanas brīža novērš bojājumu.
4. **Pasūtītāja pienākumi**
   1. Neizpaust nepiederošām personām personīgos kodus un signalizācijas lietošanas noteikumus.
   2. Nodrošināt patstāvīgu elektroenerģijas padevi pieslēgtajai apsardzes signalizācijas aparatūrai.
   3. Signalizācijas līdzekļu nedarbošanās gadījumā nekavējoties ziņot par to Izpildītājam un neatstāt Objektu līdz bojājumu novēršanai.
   4. Trīs dienas iepriekš rakstiski informēt Izpildītāju par paredzamiem remontdarbiem Objektā, telpu plānojuma maiņu, vērtību uzglabāšanas vietu maiņu, atbildīgo personu adrešu un telefona numuru izmaiņām.
   5. Nodrošināt, lai apsargājamajās telpās, nepaliktu nepiederošas personas, dzīvnieki (izņemot teritorijas, kuras aprīkotas ar atbilstošiem detektoriem) un kustīgi mehānismi.
   6. Aizvērt un noslēgt visus, apsargājamajā zonā ietilpstošos logus, durvis, lūkas, žalūzijas, režģus u.c. Ieslēgt signalizāciju noteiktajā kārtībā un pārliecināties, ka tā ieslēgusies monitoringa (novērošanas) režīmā.
   7. Neieiet Objektā bez Izpildītāja pilnvarotā pārstāvja klātbūtnes, ja ir konstatēti perimetra bojājumi (izsisti stikli, bojātas durvis u.c.).
   8. Pēc Izpildītājaziņojuma par apsargājamā objekta bojājumiem, trauksmēm, nekavējoties nodrošināt Pasūtītājapārstāvja ierašanos objektā, 2 (divu) stundu laikā.
   9. Iesniegt Izpildītājam informāciju par pārstāvjiem (vārds, uzvārds, tālrunis), kurus Pasūtītājs pilnvaro saņemt informāciju un rīkoties Pasūtītāja vārdā šajā Līgumā norādītajos gadījumos.

4.10. Pasūtītājs apņemas nodrošināt, lai vismaz viens no Līguma Pielikumā Nr.2 uzrādītajiem Objektu Pasūtītāja Pārstāvjiem būtu sazvanāms jebkurā diennakts laikā un varētu ierasties Objektā vienas stundas laikā.

4.11. Pēc Objekta atvēršanas, nekavējoties noņemt to no apsardzes noteiktajā kārtībā.

4.12. Apmaksāt Izpildītājammaksupar sniegtajiem pakalpojumiem.

4.13. Radušos jautājumu atrisināšanai vai tehniķa vizītes pieteikšanai, Pasūtītājs zvana uz Centrālo apsardzes pulti patel. **65231480; 26549210; 24401922.**

1. **Norēķinu kārtība**
   1. Līguma summa Līguma darbības periodam sastāda **EUR 19 651,66 (deviņpadsmit tūkstoši seši simti piecdesmit viens *euro* 66 centi),** t.sk., 21% PVN EUR 3410,62 (trīs tūkstoši četri simti desmit *euro* 62 centi). Līgumcena bez PVN 21% sastāda EUR 16241,04 (sešpadsmit tūkstoši divi simti četrdesmit viens *euro* 04 centi).
   2. Līguma summa 12 (divpadsmit) mēnešiem sastāda **EUR 6550,55 (seši tūkstoši pieci simti piecdesmit *euro* 55 centi),** t.sk., 21% PVN EUR 1136,87 (viens tūkstotis viens simts trīsdesmit seši *euro* 87 centi). Līgumcena bez PVN 21% sastāda EUR 5413,68 (pieci tūkstoši četri simti trīspadsmit *euro* 68 centi).
   3. Līguma summa mēnesī sastāda **EUR 545,88 (pieci simti četrdesmit pieci *euro* 88centi)**, t.sk., 21% PVN EUR 94,74 (deviņdesmit četri *euro* 74 centi). Līgumcena bez PVN 21% sastāda EUR 451,14 (četri simti piecdesmit viens *euro* 14 centi).
   4. Līguma summā ietvertas visas izmaksas, kas saistītas ar Līguma 1.punktā noteiktā pakalpojuma nodrošināšanu, saskaņā ar Līguma Pielikumā Nr.1 noteiktajām cenām, tajā skaitā Objektu tehniskās apkalpošanas izmaksas.
   5. Pasūtītājs apņemas katru mēnesi saskaņā ar Izpildītāja piestādīto rēķinu (kas atbilst Līguma Pielikumā Nr.1 noteiktajai summai) apmaksāt Izpildītāja sniegtos pakalpojumus par kārtējo mēnesi 30 (trīsdesmit) dienu laikā pēc Izpildītāja attiecīga rēķina saņemšanas, pārskaitot līgumā paredzētās summas Izpildītāja norēķinu kontā.
   6. Par remontdarbiem Pasūtītājs norēķinās sekojoši:
      1. Izpildītājs, konstatējot nepieciešamību veikt remontdarbus, sastāda defekta aktu, norādot iespējamo defektu novēršanas termiņu, kā arī defektu novēršanai nepieciešamo izdevumu tāmi, un iesniedz tos Pasūtītājam;
      2. Pasūtītājs 5 (piecu) darba dienu laikā izskata iesniegtos dokumentus, un apstiprina tāmi vai sniedz pamatotas pretenzijas;
      3. Izpildītājs pēc darbu pabeigšanas iesniedz Pasūtītājam darbu izpildes aktu. Pasūtītājs 5 (piecu) darba dienu laikā izskata, un paraksta iesniegto darbu izpildes aktu vai arī minētajā termiņā iesniedz Izpildītājam motivētas pretenzijas;
      4. Pasūtītājs veic Izpildītāja izrakstītā rēķina apmaksu 15 (piecpadsmit) darba dienu laikā no tā saņemšanas. Pamats rēķina izrakstīšanai ir abpusēji parakstīts 5.5.3.punktā minētais darbu izpildes akts.
   7. Izpildītājam nav tiesības šī Līguma darbības laikā mainīt apsardzes pakalpojuma cenu, kas norādīta Līguma Pielikumā Nr.1. Pasūtītājam tiks piedāvāta tā cena, kas ir spēkā uz šī Līguma parakstīšanas brīdi. Līgumā noteiktā apsardzes pakalpojumu cena var tikt mainīta tikai objektīvi pamatotu iemeslu dēļ (inflācija, degvielas cenu kāpums u.tml.), un tikai tad, ja Pasūtītājs tam piekrīt, par ko starp Pusēm tiek slēgta atsevišķa rakstiska vienošanās.
2. **Pušu atbildība**
   1. Par Līgumā paredzēto pienākumu neizpildi vai nepilnīgu izpildi Izpildītājs un Pasūtītājs atbild saskaņā ar spēkā esošiem normatīvajiem aktiem.
   2. Izpildītājs visā Līguma darbības nodrošina spēkā esošu otrās kategorijas speciālo atļauju (licenci) apsardzes darbības veikšanai.
   3. Līgums paredz Izpildītāja materiālo atbildību par Pasūtītāja zaudējumiem, kas radušies Izpildītājam neizpildot vai nepilnīgi izpildot šajā Līgumā paredzētos pienākumus.
   4. Izpildītājaci­vil­tie­sis­kā at­bil­dī­ba ir ap­dro­ši­nā­ta ap­dro­ši­nā­ša­nas uzņēmumā, vispārējās ci­vil­tie­sis­kās atbil­dī­bas li­miti noteikti saskaņā ar Apsardzes darbības likumu un MK 27.01.2009. noteikumiem Nr.66 „Noteikumi par civiltiesiskās atbildības obligāto apdrošināšanu apsardzes darbībā” visā Līguma darbības laikā.
   5. Izpildītājs katru gadu veic civiltiesiskās atbildības apdrošināšanu un pievieno apdrošināšanas polises kopiju pie Pasūtītāja Līguma.
   6. Līgumā noteikto Pasūtītāja maksājumu kavējuma gadījumā Izpildītājs ir tiesīgs veikt kavējuma naudas uzrēķinu 0,1% apmērā no nokavētās summas par katru nokavēto dienu, bet ne vairāk kā 10% (desmit procenti) apmērā no Līgumcenas.
   7. Līguma 3.5.punktā noteikto termiņu neievērošanas gadījumā Pasūtītājs ir tiesīgs aprēķināt Izpildītājam līgumsodu 0,1% apmērā no Līguma kopējās (36 mēnešu) summas par katru nokavēto minūti, bet ne vairāk kā 10% (desmit procenti) apmērā no Līgumcenas.
   8. Atbildība no Pasūtītāja uz Izpildītāju, par Objekta apsardzi pāriet brīdī, kad Sistēma tiek ieslēgta apsardzes režīmā, bet no Izpildītāja Pasūtītājam, kad apsardzes režīms tiek izslēgts. Izpildītājs uzņemas materiālo atbildību tikai par tām Objekta telpām (teritorijām), kurās uzstādītas atbilstošas apsardzes iekārtas.
3. **Līguma darbības termiņš**
   1. Līgums stājas spēkā 2016.gada 17.janvāri un ir spēkā līdz 2019.gada 16.janvārim (ieskaitot) vai līdz Līguma kopējas summas pilnīgai apguvei, atkarībā no tā, kurš no nosacījumiem iestājas pirmais.
   2. Par Līguma darbības pārtraukšanu, viena Puse brīdina otru 30 (trīsdesmit) dienas iepriekš, iesniedzot otrai Pusei rakstisku iesniegumu.
   3. Ja Izpildītājs Līguma darbības laikā zaudē vai nespēj pagarināt speciālās atļaujas, licences, sertifikāta vai cita dokumenta darbības termiņu, kas nepieciešams šajā Līgumā paredzēto pakalpojumu veikšanai, tas ir pamats Līguma darbības izbeigšanai Izpildītāja vainas dēļ.
   4. Pasūtītājam ir tiesības vienpusēji izbeigt Līgumu pirms Līguma darbības termiņa beigām, ja tiek konstatēta šajā Līgumā paredzēto Izpildītāja pienākumu neizpilde vai nekvalitatīva izpilde, paziņojot par to Izpildītājam 10 (desmit) dienas iepriekš.
4. **Nepārvarama vara**
   1. Gadījuma, ja Līguma noteikumi netiek pildīti vai tiek pildīti neapmierinoši tādu ārkārtas apstākļu dēļ, kuru iestāšanos Puses pēc saprātīga vērtējuma un, ievērojot Līguma priekšmeta īpašo raksturu, Līgumā paredzēto pakalpojumu nozīmi, ar to saistīto risku un atbildību, nav varējušas paredzēt vai novērst un, kas būtiski apgrūtināta šī Līguma noteikumu izpildi, Puse tiek atbrīvota no atbildības par savlaicīgu neizpildi vai nepilnīgu izpildi.
   2. Šajā Līgumā ar ārkārtas apstākļiem tiek saprastas dabas katastrofas, ugunsnelaimes un kara darbība, streiki, valdības un regulējošo iestāžu ierobežojumi un citi nepārvaramās varas gadījumi, kuri ir ārpus Pušu kontroles.
   3. Pusei, kuras pienākumu izpilde nepārvaramas varas rezultātā ir apgrūtināta, vai kļuvusi neiespējama, nekavējoties jāpaziņo otrai Pusei par radušos stāvokli, kā arī nekavējoties jāinformē par iespējamo risinājumu.
5. **Konfidencialitāte**

9.1. Par konfidenciālu tiek uzskatīta visa informācija, kas atspoguļota šajā Līgumā un tā pielikumos, vai ko kāda no Pusēm ir uzzinājusi šī Līguma sagatavošanas, parakstīšanas vai izpildes laikā, tajā skaitā jebkāda informācija par Pusēm, to darbiniekiem vai klientiem, un īpaši par Līgumā ietverto darbību raksturu vai jebkādām to detaļām.

9.2. Konfidenciālā informācija var tikt izpausta trešajām personām tikai un vienīgi ar iepriekšēju rakstisku otras Puses piekrišanu, bet kur likums pieprasa šādas informācijas izpaušanu - pirms tās izpaušanas informējot otru Pusi. Minētā informācija ir konfidenciāla visu Līguma darbības termiņu un paliek konfidenciāla arī piecus gadus pēc Līguma izbeigšanās.

1. **Citi noteikumi**

10.1. Šis parakstītais Līgums pilnībā apstiprina Pušu vienošanos.

10.2. Nekādi mutiski papildinājumi netiek uzskatīti par šī Līguma noteikumiem. Jebkuras izmaiņas šajā Līgumā stājas spēkā tikai pēc to rakstiskas noformēšanas un Pušu parakstīšanas.

* 1. Izpildītāja apstiprināta izdruka no Centrālās apsardzes pults datora tiek uzskatīta par juridisku dokumentu.
  2. Strīdu vai domstarpību gadījumi, kas saistīti ar Līgumu, tā darbību vai no tā izrietošajām saistībām, tiek risināti Pusēm vienojoties. Ja Puses nevar vienoties 30 (trīsdesmit) dienu laikā pēc tam, kad otrai Pusei ir nosūtīta rakstveida pretenzija, tad attiecīgā Puse var griezties strīda izšķiršanai Latvijas Republikas tiesā.
  3. Līgums ar tā pielikumiem sagatavots 2 (divos) identiskos eksemplāros ar vienādu juridisko spēku uz 10 (desmit) lapām, katrai Pusei pa vienam Līguma eksemplāram.
  4. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
  5. Ga­dī­ju­mā ja Pasūtītājs (pār­stā­vis) nav atrodams vai at­sa­kās ie­ras­ties Ob­jek­tā pēc informāci­jas saņem­ša­nas par trauk­smi Ob­jek­tā, Izpildītājam ir tie­sī­bas atstāt Objekta teritori­ju. Šā­dā ga­dī­ju­mā Izpildītājs nav ma­te­ri­āli at­bildīgs par Objektam no­da­rī­ta­jiem zaudē­ju­miem. Pasūtītāja meklēšanu vai tā atteikšanos ierasties Objektā fiksē centrālās apsardzes pultī.
  6. Pielikumā:
     1. Pielikums Nr.1 – Objektu saraksts (Finanšu piedāvājums) uz 3 (trīs) lapām;
     2. Pielikums Nr.2 – Jēkabpils pilsētas pašvaldības objektu apsardzes atbildīgo personu saraksts uz 1 (vienas) lapas.

1. **Pušu rekvizīti un paraksti**

|  |  |  |
| --- | --- | --- |
| **PASŪTĪTĀJS:**  **Jēkabpils pilsētas pašvaldība**  Reģ. Nr. 90000024205  PVN Reģ.Nr.LV 90000024205  Brīvības iela 120,  Jēkabpils, LV-5201  Banka: A/S SEB banka  Kods: UNLALV2X  Konts: LV87UNLA0009013130793 |  | **IZPILDĪTĀJS:**  **SIA “RIAP”**  Reģ.Nr.40103462676  PVN Reģ.Nr.LV40103462676  Priežu iela 32, Jaunmārupe  Mārupes novads, LV-2166  Banka: AS SEB banka  Kods:UNLALV2X  Konts:  LV31UNLA0050019434049 |
| Domes priekšsēdētāja vietnieks  sociālos jautājumos  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /J.Raščevskis/ |  | Valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  /J.Degtjarovs/ |
|  |  |  |
|  |  |  |